Bresto kaštelionas

Bresto kaštelionas () – antrasis pagal rangą po Bresto vaivados aukščiausias valstybinės valdžios pareigūnas Lietuvos Didžiosios kunigaikštystės Bresto vaivadijoje, Didžiojo kunigaikščio pilių vaivadijoje vyriausias valdytojas bei Abiejų Tautų Respublikos Senato pareigūnas.

Įgaliojimai 
Lietuvos Brastos kašteliono pareigybė įsteigta 1566 m., kai, pertvarkius Lietuvos Didžiosios kunigaikštystės administracinį padalijimą, buvo įsteigta ir Bresto vaivadija. Bresto kaštelioną skirdavo Didysis kunigaikštis (karalius) ir jis pareigas eidavo iki gyvos galvos arba iki paskyrimo į aukštesnes pareigas.

Kaštelionas buvo pavaldus Bresto vaivadai, taip pat karo atveju jo tiesioginis viršininkas buvo ir Lietuvos didysis etmonas. Kaštelionas atlikdavo pilies administracijos, ūkio reguliavimo, teismo ir karinės administracijos funkcijas. Kaštelionas buvo aukščiausias karinės valdžios pareigūnas vaivadijoje ir Bresto pavieto bajorų vadas, taip pat pavieto bajorų pašauktinių kariuomenės vadas.

Kaštelionas buvo Lietuvos Didžiosios kunigaikštystės Ponų tarybos narys, o nuo 1569 m. Abiejų Tautų Respublikos senato nuolatinis narys. Senate Bresto kaštelionas turėjo dvidešimt penktą pagal rangą poziciją iš 31 kaštelionų suole.

Pareigybė panaikinta po Trečiojo Abiejų Tautų Respublikos padalijimo 1795 m.

Bresto kaštelionai

Kiti straipsniai 
 Bresto vaivada
 Abiejų Tautų Respublikos Senato pareigūnai
 Centrinės valdžios pareigūnai
 Abiejų Tautų Respublikos žemietijų pareigūnai